МИЛИВОЈЕ УНКОВИЋ

роф. мр Миливоје Унковић, дописни члан АНУРС-а у радном саставу, рођен је 9. авгу­ста 1944. године у Невесињу. Живи и ради у Бањој Луци. Основну школу завршио је 1960, Шко­лу при­ми­јењених умјетности 1966. у Сарајеву, а Ака­де­мију ликовних уметности 1971. у Београду, на ко­јој је 1974. године завршио и постдипломске сту­ди­је.

Највећи дио радног вијека посветио је високом образовању као професор на Академији ликовних умјетности у Сарајеву. Његов *cursus honorum* текао је на уобичајен начин – асистент, доцент, ванредни професор, редовни професор.

Активно је учествовао на бројним самосталним и колективним изло­жбама у земљи и иностранству у Београду, Сарајеву, Загребу, Љубљани, Па­ризу, Фиренци, Ферари, Фридрисхафену, Фулди, Бад Херсфелду, Каселу, Лунсу, Лудвигхафену, Тунису, Букурешту, Бањој Луци, Мостару, Бијељини, Добоју, Приједору, Андрићграду и другим градовима.

Добитник је осамнаест угледних стручних награда за свој стваралачки рад, као и низ диплома и повеља за културну и хуманитарну активност, међу којима су: награда за сликарство Удружења ликовних умјетника Босне и Херцеговине; награда за сликарство фонда „Моша Пијаде”; награда Галерије „Надежда Петровић” из Чачка; награда на VI тријеналу савременог југо­сло­венског цртежа; прва награда на савезном конкурсу за скулпторско рјешење спомен-обиљежја жртвама фашизма у Бору (споменик реализован); Шесто­априлска награда града Сарајева за ликовну умјетност; награда Академије ликовних уметности у Београду; награда „Капетан Миша Анастасијевић” амбасадор српске уметности; златна значка Културно-просветне заједнице Србије и др.

Био је предсједник Умјетничког савјета Удружења ликовних умјетника БиХ, предсједник Друштва ликовних умјетника Сарајева, члан пред­сјед­ни­штва Културно-просвјетне заједнице БиХ, члан Пред­сјед­ни­штва Савеза ли­ковних умјетника Југославије, предсједник Удружења ли­ков­них умјет­ника Босне и Херцеговине, шеф сликарског одсјека и пост­диплом­ских сту­дија на Академији ликовних умјетности у Сарајеву, пред­сједник Умјет­ничке коло­није Почитељ, директор Дирекције за расељена лица и хума­нитарну помоћ Републике Српске...

Дјела му се налазе у: Умјетничкој галерији БиХ у Сарајеву, Музеју са­вре­мене умјетности Републике Српске у Бањој Луци, Галерији „Надежда Пе­тро­вић” у Чачку, Музеју града Сарајева, Музеју XIV зимских олим­пиј­ских игара у Сарајеву, Међународној галерији портрета у Тузли, Галерији града Инзбрука и многим приватним колекцијама Њемачке, Велике Бри­таније, Америке, Србије и Босне и Херцеговине.

За дописног члана Академије наука и умјетности Републике Српске, у радном саставу, изабран је 21. децембра 2012. године. Управник је Галерије АНУРС-а, замјеник секретара Академијиног Одјељења књижевности и умјет­ности (од 2016), предсједник Комисије за програмску дјелатност Гале­рије АНУРС-а, члан Одбора за умјетност, Одбора за Библиотеку и доку­мен­тацију и Одбора за издавачку дјелатност. Члан је Централне редакције, ли­ков­ни уред­ник и уредник Стручне редакције за ликовно и графичко уређење *Енци*­*клопедије Републике Српске*.